อยากรู้ว่าควรใช้ยาคุมกำเนิดประเภทไหน ที่เหมาะกับเราที่สุดตอนนี้อายุ20ปี ไม่มีลูกค่ะ มีเพศสัมพันธุ์กับแฟนใส่ถุงยางอนามัยทุกครั้ง แต่อยากจะป้องกันให้มั่นใจมากกว่านี้ ไม่ได้มีเพศสัมพันธ์ุบ่อย เดือนละ1-2ครั้ง ก่อนที่จะมาขอคำปรึกษาอ่านเรื่องยาคุมมาเยอะมากค่ะ ทำให้สับสนในบางเรื่อง ไม่รู้ว่าอันไหนจริงบาง แล้วอันไหนเหมาะกับเราที่สุดการกินยาคุม มีผลข้างเคียงแบบไหนบ้างคะ บางเว็บเขียนว่าในระยะยาวจะเสี่ยงเป็นมะเร็ง บางเว็บก็เขียนว่าไม่ใช่เรื่องจริงการฉีดยาคุม มีผลข้างเคียงแบบไหนบ้างคะ การฉีด1เดือนกับ3เดือนต่างกันมั้ยคะ ต้องมีลูกแล้วถึงจะฉีดได้หรอคะ ไม่เคยมีลูกมาก่อนฉีดได้มั้ยการฝังยาคุม ต้องมีลูกถึงทำได้หรอคะ ถ้าหยุดการฝังจะสามารถมีลูกได้ปกติใช่มั้ยคะขอบสำหรับคำปรึกษานะคะ
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูง เรื่องผลข้างเคียงของการใช้ยานั้น หากมีการใช้ติดต่อกันเป็นระยะเวลานานเช่น 5-10 ปีขึ้นไป ก็มีงานศึกษาที่บอกว่าอาจจะเพิ่มความเสี่ยงการเป็นมะเร็งบางชนิด เช่นมะเร็งเต้านม โดยความเสี่ยงยังขึ้นอยู่กับอีกหลายปัจจัย เช่นมีประวัติญาติพี่น้องสายตรงเป็นมะเร็งเต้านม รวมไปถึงผู้ที่เริ่มใช้ยาคุมกำเนิดตั้งแต่วัยรุ่น เป็นต้น หรืออาจทำให้เลือดข้น และจับตัวเป็นก้อนทำให้เสี่ยงต่อการเกิดเส้นเลือดอุดตันในปอด เกิดเส้นโลหิตอุดตันและโรคหัวใจ แต่มีโอกาสมากน้อยขึ้นกับแต่ละบุคคลด้วยส่วนยาคุมแบบฉีดนั้น ฉีดทุก 1 เดือนจะเป็นชนิดฮอร์โมนรวมคล้ายๆกับยากิน ผลข้างเคียงเรื่องเลือดออกผิดปกติ หรือประจำเดือนมาไม่สม่ำเสมอจะน้อยกว่าแบบ 3 เดือน แต่ข้อเสียก็คือเรื่องราคาที่อาจจะแพงกว่าและต้องไปฉีดบ่อยๆ ไม่เคยมีลูกก็สามารถฉีดได้ค่ะการฝังยาคุมนั้น ก็ยังไม่จำเป็นว่าต้องมีลูกแล้วเท่านั้นจึงจะทำได้ เพียงแต่ข้อเสียของยาคุมชนิดนี้คืออาจจะเจ็บตอนฝังเข้าและเอาออก และหลังจากการหยุดฝังยา อาจจะต้องใช้เวลานานกว่าจะกลับมามีบุตรได้ตามปกติสามารถเลือกวิธีที่เหมาะสมได้ แนะนำว่าถ้ามีเพศสัมพันธ์ไม่บ่อยนัก และมีความกังวลเรื่องการใช้ยาคุมกำเนิด สามารถใช้ถุงยางอนามัยป้องกันขณะมีเพศสัมพันธ์ ถ้าใช้ตลอดการมีเพศสัมพันธ์ ถุงไม่ขาด ไม่รั่ว โอกาสตั้งครรภ์ก็มีน้อยมากๆเช่นกัน